
ΤΕΥΧΟΣ ΔΕΥΤΕΡΟ 


Αρ 


. Φύλλου 466 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύστημα επιβαλλόμενων από την Επιτροπή Δη¬ 
μοσιονομικού Ελέγχου (Ε.Δ.ΕΛ.) δημοσιονομικών 
διορθώσεων και διαδικασίες ανάκτησης αχρεω- 
στήτως ή παρανόμως καταβληθέντων ποσών από 
πόρους του κρατικού προϋπολογισμού ή/ και του 
προϋπολογισμού της Ένωσης για την υλοποίη¬ 
ση προγραμμάτων συγχρηματοδοτούμενων στο 
πλαίσιο του στόχου «Επενδύσεις για την Ανάπτυ¬ 
ξη και την Απασχόληση», του Ευρωπαϊκού Ταμεί¬ 
ου Θάλασσας, του Ταμείου Επισιτιστικής Βοήθειας 
Απόρων και του Ταμείου Παγκοσμιοποίησης. 

2 Καθιέρωση αποζημίωσης υπερωριακής απασχό¬ 
λησης, καθώς και νυχτερινής εργασίμων ημερών 
και ημερήσιας ή νυχτερινής που παρέχεται Κυ¬ 
ριακές και εξαιρέσιμες ημέρες του μόνιμου προ¬ 
σωπικού και του προσωπικού με σχέση εργασίας 
Ιδιωτικού Δικαίου των Μονάδων Βέροιας και Νά¬ 
ουσας του Γ. Ν. Ημαθίας, για το έτος 2017. 


ΑΠΟΦΑΣΕΙΣ 

Αριθμ. 286 _ (1) 

Σύστημα επιβαλλόμενων από την Επιτροπή Δη¬ 
μοσιονομικού Ελέγχου (Ε.Δ.ΕΛ.) δημοσιονομικών 
διορθώσεων και διαδικασίες ανάκτησης αχρε- 
ωστήτως ή παρανόμως καταβληθέντων ποσών 
από πόρους του κρατικού προϋπολογισμού ή/ 
και του προϋπολογισμού της Ένωσης για την 
υλοποίηση προγραμμάτων συγχρηματοδοτού¬ 
μενων στο πλαίσιο του στόχου «Επενδύσεις για 
την Ανάπτυξη και την Απασχόληση», του Ευρω¬ 
παϊκού Ταμείου Θάλασσας, του Ταμείου Επισι¬ 
τιστικής Βοήθειας Απόρων και του Ταμείου Πα¬ 
γκοσμιοποίησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 


πάίκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

2. Τον Κανονισμό (ΕΕ) 480/2014 για την συμπλήρωση 
του Καν (ΕΕ) 1303/2013. 

3. Τον Κανονισμό (ΕΕ) 1309/2013 για το Ευρωπαϊκό Τα¬ 
μείο Προσαρμογής στην Παγκοσμιοποίηση (2014- 2020) 
και την κατάργηση του Κανονισμού (ΕΕ) 1927/2006. 

4. Τον Κανονισμό (ΕΕ) αριθ. 223/2014 για το Ταμείο 
Ευρωπαϊκής Βοήθειας προς τους Απόρους. 

5. Το ν. 4314/2014 (ΦΕΚΑ’265) σχετικά με τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020 και 
ειδικότερα τα άρθρα 12 παρ. 8 και 15, 22, 33,42 καθώς 
και το άρθρο 45 όπως ισχύει μετά την τροποποίηση του 
με το αρθρ. 63 του ν.4331/2015 (ΦΕΚ Α' 69). 

6. Το ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (ΦΕΚ Α' 143) και 
ειδικότερα τα άρθρα 96 και 121-123 όπως κάθε φορά 
ισχύουν. 

7. Το ν.δ. 356/1974 «Περί Κώδικος Εισπράξεως Δημο¬ 
σίων Εσόδων» (ΦΕΚ Α’ 90) όπως ισχύει, καθώς και τις 
διατάξεις του π.δ. 16/1989" (ΦΕΚ 6/Α/5.1.1989). «Κανο¬ 
νισμός λειτουργίας Δημοσίων Οικονομικών Υπηρεσιών 
(Δ.Ο.Υ.) καιτωνΤοπικών Γραφείων και καθήκοντα υπαλ¬ 
λήλων αυτών». 

8. Τον Κώδικα Νομοθεσίας για την Κυβέρνηση και τα 
Κυβερνητικά Όργανα, ο οποίος κυρώθηκε με το άρθρο 
πρώτο του π.δ/τος 63/2005 (ΦΕΚΑ' 98), "Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα" και ειδικότερα το άρθρο 90. 

9. Το π.δ. 111/2014 (ΦΕΚ ΑΊ 78). 

10. Την αριθ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων του Αναπληρωτή 
Υπουργού Οικονομικών Γεώργιο Χουλιαράκη» (ΦΕΚ 
Β72168/09/10/2015). 

11. Το γεγονός ότι από τις διατάξεις αυτής της απόφα¬ 
σης προκαλείται, δαπάνη για κοινοποιήσεις η οποία δεν 
μπορεί να προσδιοριστεί και βαρύνει τον Π/Υ Δημοσί¬ 
ων Επενδύσεων (ΠρόγραμμαΤεχνικής Υποστήριξηςτης 
εφαρμογής της ΕΔΕΑ -Υποπρόγραμμα Β), αποφασίζουμε: 

Άρθρο 1 

ΟΡΙΣΜΟΙ 

Για τους σκοπούς της παρούσας νοούνται ως: 

Παρατυπία: κάθε παράβαση διάταξης του κοινοτικού 
ή του εθνικού δικαίου και η οποία προκύπτει από πράξη 
ή παράλειψη οικονομικού φορέα και η οποία ζημιώνει 
ή ενδέχεται να ζημιώσει το γενικό προϋπολογισμό της 
Ευρωπαϊκής Ένωσηςκαιτου Ελληνικού Κράτους, με τον 
καταλογισμό αδικαιολόγητης δαπάνης στον προϋπολο¬ 
γισμό τους. 

Συστημική παρατυπία: παρατυπία που έχει ενδεχομέ¬ 
νως επαναλαμβανόμενο χαρακτήρα, με μεγάλη πιθανό¬ 
τητα εμφάνισης σε παρεμφερή είδη πράξεων, η οποία 
προκύπτει από σοβαρή ανεπάρκεια στην αποτελεσματι¬ 
κή λειτουργία των συστημάτων διαχείρισης και ελέγχου, 
συμπεριλαμβανομένης της παράλειψης καθορισμού κα¬ 
τάλληλων διαδικασιών, σύμφωνα με τον Κανονισμό και 
τους ειδικούς κανόνες για κάθε ταμείο. 

Δημοσιονομική Διόρθωση: Η ακύρωση του συνόλου 
ή μέρους της Κοινοτικής ή και Εθνικής συμμετοχής σε 
ένα έργο ή πράξη, στο πλαίσιο της συγχρηματοδότησής 
του από την Ε.Ε. για την περίοδο 2014-2020, η οποία είναι 
ανάλογη της παράτυπης δαπάνης που διαπιστώνεται. 

Οριζόντια Δημοσιονομική Διόρθωση: Η ακύρωση του 
συνόλου ή μέρους της Κοινοτικής ή και Εθνικής Συμμε¬ 
τοχής σε παρεμφερή είδη έργων ή πράξεων, στο πλαί¬ 
σιο της συγχρηματοδότησής τους από την Ε.Ε. για την 
περίοδο 2014-2020, η οποία επιβάλλεται σε συνέχεια 
διαπίστωσης συστημικής παρατυπίας στο πλαίσιο ελέγ¬ 
χου ή στο πλαίσιο αξιολόγησης των αποτελεσμάτων των 
ελέγχων της Ε.Δ.ΕΛ. και των επιτόπιων επαληθεύσεων 
των ΔΑ και ΕΦ. 

Αχρεωστήτως καταβληθείσα δαπάνη: Κάθε δαπάνη 
στην οποία δεν αντιστοιχεί ίσης αξίας παραδοθέν προϊ¬ 
όν, έργο ή υπηρεσία σύμφωνα με τους όρους της σχετι¬ 
κής σύμβασης ή απόφασης με την οποία αναλήφθηκε 
η υποχρέωση της δαπάνης. 

Ανάκτηση: Η επιστροφή από τον λαβόντα στον Κρα¬ 
τικό Προϋπολογισμό των αχρεωστήτως ή παρανόμως 
καταβληθέντων ποσών για μη νόμιμη αιτία. Ειδικά στις 
περιπτώσεις πράξεων ενισχύσεων ως λαβών θεωρείται 
ο δικαιούχος (λήπτης της ενίσχυσης). 

Μείωση Ορίου Πληρωμών του Εθνικού Σκέλους του 
ΠΔΕ: Η μείωση του ορίου πληρωμών του εθνικού σκέ¬ 
λους του ΠΔΕ του Υπουργείου ή της οικείας περιφέρειας 
που εποπτεύει τον υπόχρεο φορέα στον οποίο διαπι¬ 
στώθηκε η παρατυπία και η οποία είναι ανάλογη της 
παράτυπης δαπάνης που διαπιστώνεται. 

Άρθρο2 

ΠΕΔΙΟ ΕΦΑΡΜΟΓΗΣ 

Το σύστημα των επιβαλλόμενων δημοσιονομικών δι¬ 
ορθώσεων και οι διαδικασίες ανάκτησης των αχρεωστή¬ 


τως ή παρανόμως καταβληθέντων ποσών από πόρους 
του κρατικού προϋπολογισμού ή / και του προϋπολογι¬ 
σμού της Ευρωπαϊκής Ένωσης εφαρμόζονται από την 
Επιτροπή Δημοσιονομικού Ελέγχου (Ε.Δ.ΕΛ.) σε συνέχεια: 

α) Των ελέγχων που διενεργούνται από την Ε.Δ.ΕΛ. 
σύμφωνα με τα άρθρα 11,12 και 45 του ν. 4314/2014 
καθώς και στην περίπτωση της παρ. 7 του άρθρου 12 
του ν. 4314/2014, όπως ισχύουν. 

β) Της αξιολόγησης των αποτελεσμάτων των ελέγχων, 
σύμφωνα με αυτά που προβλέπονται στην παράγραφο 
8 στοιχ. β του άρθρου 12, του ν. 4314/2014 όπως ισχύει. 

Άρθρο 3 

ΔΙΑΔΙΚΑΣΙΕΣ ΕΓΚΡΙΣΗΣ ΚΑΙ ΑΞΙΟΛΟΓΗΣΗΣ 

ΑΠΟΤΕΛΕΣΜΑΤΩΝ ΕΛΕΓΧΟΥ 

1. α) Μετά το πέρας του ελέγχου, το όργανο ελέγχου 
του άρθρου 12 του ν. 4314/2014, συντάσσει έκθεση 
προσωρινών αποτελεσμάτων ελέγχου, στην οποία πε¬ 
ριλαμβάνει και τυχόν συστάσεις για τη λήψη αναγκαίων 
δημοσιονομικών διορθώσεων, και την υποβάλλει στη Δι¬ 
εύθυνση Ελέγχου Διαχείρισης Συγχρηματοδοτούμενων 
Προγραμμάτων η οποία αφού ελέγξει την πληρότητα 
της έκθεσης, την κοινοποιεί στον ελεγχόμενο και στους 
λοιπούς φορείς κατά τις διατάξεις της παραγράφου 8 
στοιχ. α' του άρθρου 12 του ν. 4314/2014, προκειμέ- 
νου να διατυπώσουν εγγράφως τις αντιρρήσεις ή και 
παρατηρήσεις τους. Μετά την προβλεπόμενη από τις 
ανωτέρω διατάξεις προθεσμία, οι εκθέσεις προσωρινών 
αποτελεσμάτων ελέγχου με τις τυχόν αντιρρήσεις ή και 
παρατηρήσεις των ανωτέρω φορέων και σχετική εισή¬ 
γηση της Διεύθυνσης Ελέγχου Διαχείρισης Συγχρηματο¬ 
δοτούμενων Προγραμμάτων εξετάζονται απάτην ΕΔΕΑ, 
η οποία εγκρίνει και οριστικοποιεί τα αποτελέσματα των 
ελέγχων. Σε περίπτωση που διαπιστώνεται: 

ί) μεμονωμένη παρατυπία, εκδίδεται, Απόφαση Δη¬ 
μοσιονομικής Διόρθωσης από τον Υπουργό Οικονο¬ 
μικών, το ποσό της οποίας βαρύνει τους πόρους των 
δικαιούχων σύμφωνα με τα οριζόμενα στο άρθρο 33 
του ν. 4314/2014, 

ν) συστημική παρατυπία εκδίδεται, Απόφαση Δημοσι¬ 
ονομικής Διόρθωσης από τον Υπουργό Οικονομικών το 
ποσό της οποίας προσδιορίζεται για τον επηρεαζόμενο 
από την παρατυπία πληθυσμό, κατά τα προβλεπόμενα 
στις παρ. 2 και 3 του άρθρου 4 της παρούσας. 

β) Η ΕΔΕΑ, σε συνέχεια αξιολόγησης των αποτελε¬ 
σμάτων τόσο των ελέγχων της, όσο και των επιτόπιων 
επαληθεύσεων που διενεργούνται από τις Διαχειριστι¬ 
κές Αρχές ή τους Ενδιάμεσους Φορείς, και ύστερα από 
εισήγηση της Διεύθυνσης Σχεδιασμού και Αξιολόγησης 
Ελέγχων, μπορεί να απευθύνει συστάσεις για οριζόντι¬ 
ες δημοσιονομικές διορθώσεις και λοιπά διορθωτικά 
μέτρα στην οικεία Διαχειριστική Αρχή και στον κατά πε¬ 
ρίπτωση Ενδιάμεσο Φορέα, στην Αρχή Πιστοποίησης 
και στους ελεγχόμενους φορείς. Οι σχετικές συστάσεις 
της Επιτροπής Δημοσιονομικού Ελέγχου κοινοποιού¬ 
νται στους εμπλεκόμενους φορείς, με έγγραφο της Δι¬ 
εύθυνσης Σχεδιασμού και Αξιολόγησης Ελέγχων σύμ¬ 
φωνα με το άρθρο 12 παρ. 8 β) του ν. 4314/2014. Οι εν 
λόγω φορείς έχουν δικαίωμα να υποβάλουν στην ΕΔΕΑ, 

εγγράφως, αντιρρήσεις ή και παρατηρήσεις εντός της 
προβλεπόμενης από τις ανωτέρω διατάξεις προθεσμί¬ 
ας. Μετά την εξέταση των αντιρρήσεων ή την άπρακτη 
παρέλευση της ανωτέρω προθεσμίας η ΕΔΕΑ, εφόσον 
θεωρεί ότι συντρέχει περίπτωση να γίνουν οριζόντιες 
δημοσιονομικές διορθώσεις ή να ληφθούν λοιπά διορ¬ 
θωτικά μέτρα, εισηγείται στον Υπουργό Οικονομικών την 
έκδοση σχετικής απόφασης οριζόντιας δημοσιονομικής 
διόρθωσης το ύψος της οποίας προσδιορίζεται κατά τα 
προβλεπόμενα στην παρ. 2 του άρθρου 4 της παρούσας. 

3. Μετά την εξέταση των αντιρρήσεων η οριστική έκ¬ 
θεση κοινοποιείται στον ελεγχόμενο και στους λοιπούς 
φορείς κατά τις διατάξεις της παραγράφου 8 στοιχ. α' 
του άρθρου 12τουν. 4314/2014. 

4. Η αρμόδια Διαχειριστική Αρχή καταχωρίζει τη δημο¬ 
σιονομική διόρθωση στο ΟΠΣ εντός τριών (3) εργάσιμων 
ημερών από την κοινοποίηση της οριστικής έκθεσης 
ελέγχου στη ΔΑ, μειώνοντας αντίστοιχα τα συγχρημα- 
τοδοτούμενα ποσά που είχαν καταχωρηθεί. Εφόσον 
γίνεται αναφορά στην οριστική έκθεση ελέγχου, ότι οι 
εντοπισθείσες παρατυπίες επηρεάζουν και μελλοντικές 
πληρωμές οι οποίες δεν έχουν δηλωθεί στην Ε.Ε, η σχετι¬ 
κή περικοπή πραγματοποιείται με ευθύνη της αρμόδιας 
Διαχειριστικής Αρχής, κατά την καταχώρησή τους στο 
ΟΠΣ. Οι οριζόντιες δημοσιονομικές διορθώσεις καταχω¬ 
ρίζονται στο ΟΠΣ με ευθύνη της Αρχής Πιστοποίησης. 

Άρθρο 4 

ΠΕΡΙΠΤΩΣΕΙΣ ΔΗΜΟΣΙΟΝΟΜΙΚΩΝ ΔΙΟΡΘΩΣΕΩΝ 

1. Αναλογικές δημοσιονομικές διορθώσεις 

Στην περίπτωση που στην Οριστική Έκθεση Αποτελε¬ 
σμάτων Ελέγχου προτείνεται δημοσιονομική διόρθωση 
με βάση μεμονωμένες παράτυπες δαπάνες που εντοπί¬ 
στηκαν κατά τον έλεγχο, η Ε.Δ.ΕΛ. επιβάλλει με απόφαση 
του Υπουργού Οικονομικών δημοσιονομική διόρθωση, 
σύμφωνα με το άρθρο 6 της παρούσας. 

2. Κατ’ Αποκοπή Διορθώσεις 

Στις περιπτώσεις μεμονωμένων ή συστημικών παρα¬ 
τυπιών η δημοσιονομική επίπτωση των οποίων δεν είναι 
άμεσα μετρήσιμη, επειδή εξαρτάται από πολύ μεγάλο 
πλήθος μεταβλητών, ή των οποίων οι επιπτώσεις είναι 
διάσπαρτες και η ζημία του π/υ είναι υπαρκτή αλλά θα 
ήταν δυσανάλογη η εξ ολοκλήρου ακύρωση της πα¬ 
ράτυπης δαπάνης, ή όταν δεν είναι ικανοποιητικό από 
άποψη σχέσης κόστους ελέγχων - αποτελέσματος να 
προσδιοριστεί με ακρίβεια η παράτυπη δαπάνη για κάθε 
μεμονωμένη πράξη, η Ε.Δ.ΕΛ. επιβάλλει με απόφαση 
του Υπουργού Οικονομικών δημοσιονομική διόρθωση 
εφαρμόζοντας κατ' αποκοπή συντελεστές στο σύνολο 
των δαπανών του επηρεαζόμενου από την παρατυπία 
πληθυσμού. Το ποσοστό της διόρθωσης καθορίζεται 
με βάση τη βαρύτητα της παράβασης, λαμβανομένων 
υπόψη και των σχετικών κατευθυντηρίων γραμμών της 
Ευρωπαϊκής Επιτροπής που περιλαμβάνονται στα έγγρα¬ 
φα 0(2013) 9527/19.12.2013 και ΘΘΜ(2013) 934 ίίπΒΐ/ 
13.12.2013 (Εφαρμογή καθαρών δημοσιονομικών διορ¬ 
θώσεων στα κράτη μέλη για τη γεωργία και την πολιτική 
συνοχής). Στις περιπτώσεις κατ’ αποκοπή διορθώσεων 
που εφαρμόζονται σε συστημικές παρατυπίες δεν ανα¬ 
κτάται το ποσό από τους δικαιούχους/ λήπτες. 


3. Κατά παρεκβολή διορθώσεις 
Σε περίπτωση που για λόγους οικονομίας του ελέγχου 
έχει επιλεγεί προς έλεγχο αντιπροσωπευτικό δείγμα δα¬ 
πανών, για τις παρατυπίες που εντοπίζονται στο δείγμα, 
επιβάλλεται με απόφαση του Υπουργού Οικονομικών 
δημοσιονομική διόρθωση υπολογιζόμενη κατά παρεκ¬ 
βολή (αναγωγή του ποσοστού σφάλματος του δείγματος 
που ελέγχθηκε στις δαπάνες του πληθυσμού από τον 
οποίο εξήχθη το δείγμα). Στις περιπτώσεις κατά παρεκ¬ 
βολή διορθώσεων που εφαρμόζονται σε ένα σύνολο 
πράξεων στη βάση των αποτελεσμάτων ενός δείγματος, 
το ποσό της αναγωγής δεν ανακτάται από τους δικαιού¬ 
χους/ λήπτες που δεν έχουν ελεγχθεί. 

Άρθρο 5 

ΑΠΟΦΑΣΗ ΔΗΜΟΣΙΟΝΟΜΙΚΗΣ ΔΙΟΡΘΩΣΗΣ 

ΚΑΙ ΤΟ ΠΕΡΙΕΧΟΜΕΝΟ ΤΗΣ 

1. Στην απόφαση δημοσιονομικής διόρθωσης ανα- 
φέρονται: 

(α) Ο φορέας ή οι φορείς (φυσικά ή νομικά πρόσωπα 
ή δημόσιες υπηρεσίες) στους οποίους επιβάλλονται δη¬ 
μοσιονομικές διορθώσεις και σε περίπτωση ανάκτησης 
ο φορέας ή οι φορείς (φυσικά ή νομικά πρόσωπα) από 
τους οποίους αναζητούνται τα αχρεωστήτως ή παρανό- 
μως καταβληθέντα ποσά, καθώς και τα τυχόν συνυπό- 
χρεα αυτών πρόσωπα. Ειδικά στις περιπτώσεις πράξεων 
ενισχύσεων οι ανακτήσεις επιβάλλονται σε βάρος του 
δικαιούχου (λήπτη της ενίσχυσης). (Δεν απαιτείται για 
τις Οριζόντιες Δημοσιονομικές Διορθώσεις). 

(β) Το ύψος των δαπανών που αυτή αφορά και σε πε¬ 
ρίπτωση ανάκτησης το αχρεωστήτως ή παρανόμως κα- 
ταβληθέν ποσό. Σε ότι αφορά τις πράξεις ενισχύσεων το 
ύψος των εν λόγω δαπανών καθορίζεται από το αντίστοι¬ 
χο ύψος της δημόσιας συνεισφοράς που περιλαμβάνεται 
στη δήλωση δαπανών και η οποία έχει καταβληθεί στους 
δικαιούχους από το φορέα που χορηγεί την ενίσχυση. Για 
τις Οριζόντιες Δημοσιονομικές Διορθώσεις προσδιορί¬ 
ζονται ακριβώς οι επηρεαζόμενες δαπάνες. 

(γ) Τα στοιχεία ταυτότητας του μεμονωμένου ελέγχου 
κατά τον οποίο διαπιστώθηκε η παρατυπία ή αναλυτικά 
η αιτία για την οποία επιβάλλεται η Οριζόντια Δημοσι¬ 
ονομική Διόρθωση. 

(δ) Η αναφορά της πηγής προέλευσης των εθνικών και 
κοινοτικών πόρων. 

(στ) Η αναλυτική αιτιολογίατης δημοσιονομικής διόρ¬ 
θωσης, με ειδική αναφορά στις διατάξεις που παραβιά¬ 
στηκαν, καθώς και τον τρόπο παραβίασής τους (Δεν απαι¬ 
τείται για τις Οριζόντιες Δημοσιονομικές Διορθώσεις). 

(ζ) Οι επιπτώσεις της δημοσιονομικής διόρθωσης κατά 
τα αναφερόμενα στο άρθρο 6 της παρούσης. 

(η) Η προθεσμία του άρθρου 6 της παρούσης. 

(θ) Τα ένδικα μέσα που προβλέπονται από τις εκάστοτε 
ισχύουσες διατάξεις. (Άρθρο 80 ν. 4129/2013, όπως κάθε 
φορά ισχύει). 

2. Η απόφαση Δημοσιονομικής Διόρθωσης δύναται 
να περιλαμβάνει εισήγηση προς τον αρμόδιο διατάκτη, 
για την αναζήτηση των αχρεωστήτως καταβληθέντων 
ποσών σε βάρος των λαβόντων, σύμφωνα με τα άρθρα 
121-123 του ν. 4270/2014 (ΦΕΚ 143 Α72014), όπως κάθε 
φορά ισχύει, με ενημέρωση της ΕΔΕΑ. 

Άρθρο 6 

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ 

ΑΠΟΦΑΣΗΣ ΔΗΜΟΣΙΟΝΟΜΙΚΗΣ ΔΙΟΡΘΩΣΗΣ 

1. Στις περιπτώσεις της παρ. 2 του άρθρου 33 του 
ν.4314/2014, δεν εκδίδεται απόφαση δημοσιονομικής 
διόρθωσης αλλά απευθύνεται σύσταση προς την οικεία 
Δ.Α για καταχώρηση Δελτίου Διόρθωσης στο ΟΠΣ για τις 
μη επιλέξιμες δαπάνες, δεδομένου ότι αυτές βαρύνουν 
το εθνικό σκέλος του ΠΔΕ του οικείου φορέα χρηματο¬ 
δότησης. 

2. Οι αποφάσεις Οριζοντίων Δημοσιονομικών Διορθώ¬ 
σεων δεδομένου ότι δεν αφορούν μεμονωμένο εύρημα 
το οποίο διαπιστώνεται σε συνέχεια ελέγχου αλλά επι¬ 
βάλλονται στο Σύστημα Διαχείρισης και Ελέγχου ή σε 
μέροςτου, δεν επιβάλλονται σε φορείς (φυσικά ή νομικά 
πρόσωπα ή δημόσιες υπηρεσίες). 

3. Οι δημοσιονομικές διορθώσεις που εκδίδονται για 
τις μη επιλέξιμες δαπάνες της παρ. 3 του άρθρου 33 του 
ν.4314/2014, είτε συνιστούν ανάκτηση των αχρεωστή- 
τως ή παρανόμως καταβληθέντων ποσών σε βάρος των 
πόρων των δικαιούχων με επιστροφή των μη επιλέξιμων 
ποσών στη ΔΟΥ και στα έσοδα του Κρατικού Προϋπολο¬ 
γισμού, είτε μειώνουν το όριο πληρωμών του επόμενου 
οικονομικού έτους του εθνικού σκέλους του ΠΔΕ του 
Υπουργείου ή της οικείας Περιφέρειας που εποπτεύει τον 
ελεγχόμενο φορέα σύμφωνα με τις εκάστοτε ισχύουσες 
διατάξεις που διέπουν το ΠΔΕ. Μετά την υποβολή των 
οριστικών λογαριασμών που προβλέπονται στο άρθρο 
137 του Καν. (ΕΕ) 1303/2013, και έως τέλος Μάίου κάθε 
έτους, η Αρχή Πιστοποίησης ενημερώνει συγκεντρω¬ 
τικά τη Δ/νση Δημοσίων Επενδύσεων του Υπουργείου 
Οικονομίας Ανάπτυξης και Τουρισμού για τα ποσά των 
δημοσιονομικών διορθώσεων του προηγούμενου έτους 
κατά αρμόδιο Υπουργείο ώστε να ληφθούν υπόψη κατά 
την κατάρτιση του ΠΔΕ του επόμενου έτους. 

Στην κατάσταση αυτή αποτυπώνονται διακριτά τα 
ποσά για τα οποία ζητείται επιστροφή του μη επιλέξιμου 
ποσού στον κρατικό π/υ και αυτά για τα οποία απαιτείται 
μείωση του ορίου πληρωμών του φορέα. Η ενημέρω¬ 
ση αυτή κοινοποιείται στην ΕΥΟΥ, τη ΔΠΓΚ της Γενικής 
Γραμματείας Δημοσιονομικής Πολιτικής και την ΕΔΕΑ. 

4. Η απόφαση Δημοσιονομικής Διόρθωσης αποτελεί 
νόμιμο τίτλο βεβαίωσης του χρέους και είναι αμέσως 
εκτελεστή. Κοινοποιείται δε εκτός από τα φυσικά και νο¬ 
μικά πρόσωπα στα οποία επιβάλλονται διορθώσεις ή/ και 
ανακτήσεις, στην αρμόδια ΔΑ, την Αρχή Πιστοποίησης, 
τη Διεύθυνση Δημοσίων Επενδύσεων του Υπουργείου 
Οικονομίας, Ανάπτυξης καιΤουρισμού και στον Διατάκτη 
της Δαπάνης, για τις δικές τους τυχόν ενέργειες και στην 
ΕΥΘΥ για ενημέρωσή της. Εάν ο δικαιούχος είναι ΟΤΑ α' 
βαθμού ή εποπτευόμενο από αυτούς Νομικό Πρόσωπο 
με έσοδα αμιγώς από επιχορηγήσεις, κοινοποιείται και 
στο Ταμείο Παρακαταθηκών και Δανείων προκειμένου 
να καταβάλει το ποσό από τον προβλεπόμενο στο άρθρο 
33 παρ.3 β.3 του ν. 4314/2014 λογαριασμό. Στις περι¬ 
πτώσεις που η απόφαση δημοσιονομικής διόρθωσης, 
περιλαμβάνει ποσό το οποίο ανακτάται από το δικαιούχο 
με επιστροφή του μη επιλέξιμου ποσού στον κρατικό 


προϋπολογισμό σύμφωνα με το άρθρο 33 παρ.3α και 
3β1 του ν.4314/2014, αυτή επιδίδεται στον υπόχρεο 
προς επιστροφή του αχρεωστήτως ή παρανόμως κατα- 
βληθέντος ποσού, σύμφωνα με τις διατάξεις του Κώδικα 
Διοικητικής Δικονομίας, με αποδεικτικό επίδοσης, ώστε 
να ισχύσουν οι προθεσμίες του επόμενου άρθρου. 

Άρθρο 7: 

ΔΙΑΔΙΚΑΣΙΑ ΑΝΑΚΤΗΣΗΣ ΑΧΡΕΩΣΤΗΤΩΣ Ή 

ΠΑΡΑΝΟΜΩΣ ΚΑΤΑΒΛΗΘΕΝΤΩΝ ΠΟΣΩΝ 

1. Μετά από την κοινοποίηση με επίδοση της απόφα¬ 
σης δημοσιονομικής διόρθωσης που συνιστά ανάκτηση, 
στις περιπτώσεις του άρθρου 33 παρ. 3α και 3β1 του 
ν. 4314/2014, ο υπόχρεος οφείλει να καταβάλει εντός δε¬ 
καπέντε (15) ημερολογιακών ημερών το ποσό το οποίο 
έχει καταλογισθεί σε οποιαδήποτε Δημόσια Οικονομική 
Υπηρεσία (Δ.Ο.Υ.), προσκομίζοντας την απόφαση δη¬ 
μοσιονομικής διόρθωσης, καθώς και το σημείωμα κα¬ 
τάθεσης που τη συνοδεύει. Στις περιπτώσεις πράξεων 
κρατικών ενισχύσεων, το προς ανάκτηση αχρεωστήτως 
ή παρανόμως καταβληθέν ποσό, επιβαρύνεται με τόκους 
που υπολογίζονται από την ημερομηνία καταβολής τους 
μέχρι την ημερομηνία έκδοσης της απόφασης δημοσιο¬ 
νομικής διόρθωσης.Το επιτόκιο που εφαρμόζεται είναι 
το επιτόκιο αναφοράς που ορίζεται, για κάθε ημερολο¬ 
γιακό έτος, από την Ευρωπαϊκή Επιτροπή για την Ελλάδα 
και δημοσιεύεται στην Επίσημη Εφημερίδα της Ευρωπα¬ 
ϊκής Ένωσης, σύμφωνα με τα οριζόμενα στο Κεφάλαιο 
V του Κανονισμού (ΕΚ) 794/2004 της Επιτροπής, όπως 
ισχύει. Η Δ.Ο.Υ. στην οποία έγινε η καταβολή γνωστοποιεί 
αμέσως την είσπραξη του οφειλόμενου ποσού στη Διεύ¬ 
θυνση Σχεδιασμού και Αξιολόγησης Ελέγχων του Γενικού 
Λογιστηρίου του Κράτους, καθώς και στην Αρχή Πιστο¬ 
ποίησης του προγράμματος. Την ανωτέρω Διεύθυνση 
ενημερώνει και ο υπόχρεος μετην προσκόμιση σε αυτήν 
των στοιχείωντεκμηρίωσηςτου καταβληθέντοςποσού. 

2. Σε περίπτωση μη επιστροφής του χρηματικού πο¬ 
σού εντός της προθεσμίας της παραγράφου 1, η διαδι¬ 
κασία βεβαίωσης του χρέους ολοκληρώνεται εντός 30 
ημερών με τη σύνταξη του χρηματικού καταλόγου, από 
την υπηρεσία που εξέδωσε την απόφαση ανάκτησης 
αχρεωστήτως ή παρανόμως καταβληθέντος ποσού και 
με την αποστολή του στην αρμόδια για τη φορολογία 
εισοδήματος Δημόσια Οικονομική Υπηρεσία (Δ.Ο.Υ.) του 
υπόχρεου. 

3. Το προς ανάκτηση αχρεωστήτως ή παρανόμως κα¬ 
ταβληθέν ποσό που βεβαιώνεται στη Δ.Ο.Υ. σύμφωνα με 
την παρ. 2, επιβαρύνεται με τόκους που υπολογίζονται 
από την επόμενη ημέρα της λήξης της νόμιμης προθε¬ 
σμίας για την καταβολή του προς ανάκτηση ποσού, σύμ¬ 
φωνα με τα οριζόμενα, έως την ημερομηνία σύνταξης 
του χρηματικού καταλόγου. Ειδικότερα, για τις πράξεις 
κρατικών ενισχύσεων οι τόκοι της παρούσας παραγρά¬ 
φου υπολογίζονται επί του αχρεωστήτως καταβληθέ¬ 
ντος ποσού της έκθεσης οριστικών αποτελεσμάτων 
ελέγχου από την επόμενη ημέρα της λήξης προθεσμίας 
για την καταβολή του προς ανάκτηση ποσού, έως την 
ημερομηνία σύνταξης του χρηματικού καταλόγου. Το 

επιτόκιο που εφαρμόζεται είναι το επιτόκιο αναφοράς 
που ορίζεται, για κάθε ημερολογιακό έτος, από την Ευ¬ 
ρωπαϊκή Επιτροπή για την Ελλάδα και δημοσιεύεται στην 
Επίσημη Εφημερίδα της Ευρωπαϊκής Ένωσης, σύμφωνα 
με τα οριζόμενα στο κεφάλαιο V του Κανονισμού (ΕΚ) 
794/2004 της Επιτροπής. 

4. Το αχρεωστήτως ή παρανόμως καταβληθέν ποσό 
βεβαιώνεται και εισπράττεται ως έσοδο του κρατικού 
προϋπολογισμού και εισάγεται στην κατηγορία των ει¬ 
δικών εσόδων με Κ.Α.Ε. 3941 Έσοδα από καταλογισμούς 
σε φορείς που υλοποιούν προγράμματα του Ευρωπαϊκού 
Κοινωνικού Ταμείου", 3943 "Εσοδα από καταλογισμούς 
σε φορείς που υλοποιούν προγράμματα του Ευρωπαϊ¬ 
κού Ταμείου Περιφερειακής Ανάπτυξης και του Ταμείου 
Συνοχής", 3944 "Εσοδα από καταλογισμούς για προγράμ¬ 
ματα του Ευρωπαϊκού Ταμείου Αλιείας", ανάλογα με την 
προέλευση της κοινοτικής συμμετοχής που αναζητείται. 
Στους ίδιους κωδικούς εισάγεται το αχρεωστήτως ή πα¬ 
ρανόμως καταβληθέν ποσό όταν εισπράττεται εντός της 
προβλεπόμενης προθεσμίας των δεκαπέντε ημερών από 
τον υπόχρεο. 

5. Το βεβαιωθέν στη ΔΟΥ ποσό καταβάλλεται σε τρεις 
ισόποσες δόσεις από τις οποίες η πρώτη μέχρι την τε¬ 
λευταία εργάσιμη ημέρα του επομένου μήνα από τη 
βεβαίωση του και η κάθε μια από τις επόμενες, την τε¬ 
λευταία εργάσιμη για τις δημόσιες υπηρεσίες ημέρα του 
τρίτου και πέμπτου μήνα αντιστοίχως από τη βεβαίωσή 
του. Αν το βεβαιωθέν ποσό είναι μέχρι πέντε χιλιάδες 
(5.000) ευρώ καταβάλλεται εφάπαξ μέχρι την τελευταία 
εργάσιμη ημέρα για τις δημόσιες υπηρεσίες ημέρα του 
μεθεπομένου μήνα από τη βεβαίωσή του. Σε περίπτωση 
μη εμπρόθεσμης πληρωμής, το προς ανάκτηση ποσό 
επιβαρύνεται επιπλέον με τις προσαυξήσεις καταβολής 
που προβλέπονται από τις ισχύουσες διατάξεις του Κώ¬ 
δικα Είσπραξης Δημοσίων Εσόδων (Κ.Ε.Δ.Ε.). 

Άρθρο 8 

ΜΕΤΑΒΑΤΙΚΕΣ ΔΙΑΤΑΞΕΙΣ 

Με την επιφύλαξη των οριζόμενων στην παρ.3 του 
άρθρου 33 του ν. 4314/2014, όπως εκάστοτε ισχύει, οι 
διατάξεις της αριθ. 448/0052 (ΦΕΚ Β’ 686/29.04.2011) 
απόφασης «Σύστημα επιβαλλόμενων από την Επιτρο¬ 
πή Δημοσιονομικού Ελέγχου (Ε.Δ.ΕΛ) δημοσιονομικών 
διορθώσεων και διαδικασίες ανάκτησης αχρεωστήτως 
ή παρανόμως καταβληθέντων ποσών από πόρους του 
κρατικού προϋπολογισμού ή / και του προϋπολογισμού 
των ευρωπαϊκών Κοινοτήτων για την υλοποίηση προ¬ 
γραμμάτων συγχρηματοδοτούμενων στο πλαίσιο του 
ΕΣΠΑ (στόχοι 1 και 2), του ΕΣΣΑΑΛ 2007-2013 και του 
ΕΟΧ», εξακολουθούν να ισχύουν και μετά την ισχύ της 
παρούσης για τα έργα που υλοποιούνται στο πλαίσιο της 
προγραμματικής περιόδου 2007-2013. 

Επίσης εξακολουθεί να ισχύει η κοινή υπουργική από¬ 
φαση 907/0052 (ΦΕΚΒ' 878/02.07.2003), για τα έργαπου 
υλοποιήθηκαν στην προγραμματική περίοδο 2000-2006. 

Σε κάθε περίπτωση που υπάρχει αδυναμία εφαρμογής 
των παραπάνω κοινών υπουργικών αποφάσεων λόγω 
αλλαγής του γενικού νομικού πλαισίου (πχ. ως προς το 
επιτόκιο που εφαρμόζεται), ισχύει αναλογικά η παρούσα 
απόφαση. 


Η ισχύς της παρούσας αρχίζει από την ημερομηνία 
δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2017 

Ο Αναπληρωτής Υπουργός 

ΓΙΩΡΓΟΣ ΧΟΥΛΙΑΡΑΚΗΣ 


Αριθμ. 1/17-1-2017 (2) 

Καθιέρωση αποζημίωσης υπερωριακής απασχό¬ 
λησης, καθώς και νυχτερινής εργασίμων ημερών 
και ημερήσιας ή νυχτερινής που παρέχεται Κυ¬ 
ριακές και εξαιρέσιμες ημέρες του μόνιμου προ¬ 
σωπικού και του προσωπικού με σχέση εργασίας 
Ιδιωτικού Δικαίου των Μονάδων Βέροιας και Νά¬ 
ουσας του Γ. Ν. Ημαθίας, για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΗΜΑΘΙΑΣ 

Έχοντας υπόψη: 

1 .Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις», 
όπως τροποποιήθηκαν με τις διατάξεις του ν. 3527/2007 
«Κύρωση συμβάσεων υπέρ νομικών προσώπων επο¬ 
πτευόμενων από το Υπουργείο Υγείας και Κοινωνικής 
Αλληλεγγύης και λοιπές διατάξεις» και ισχύουν σήμερα. 

2. Τις διατάξεις του άρθρου 20 του ν. 4354/2015 
(ΦΕΚ 176 τ. Α') σύμφωνα με τις οποίες «...Για το προσωπικό 
των Ν.Π.Δ.Δ. και των Ν.Π.Ι.Δ. η απόφαση καθιέρωσης υπε- 
ρωριακής εργασίας εκδίδεται από το Διοικητικό Συμβού¬ 
λιο ή το όργανο διοίκησης ή το εξουσιοδοτημένο από αυτό 
όργανο... Στις αποφάσεις αυτές καθορίζεται ο αριθμός των 
υπαλλήλων, το χρονικό διάστημα και οι ώρες υπερωρια- 
κής απασχόλησής τους μέσα στα όρια των πιστώσεων του 
Προϋπολογισμού τους μη επιτρεπόμενης της επιβάρυνσης 
του Προϋπολογισμού Δημοσίων Επενδύσεων. Οι ανωτέρω 
διατάξεις δημοσιεύονται στην Εφημερίδα της Κυβέρνησης 
και ισχύουν από τη δημοσίευσή τους...». 

3. Την αριθμ. πρωτ. Α2β/Γ.Π. 92202/23.12.2016 (ΑΔΑ: 
7ΔΟΜ465ΦΥΟ-ΙΒΜ) απόφαση του Υπουργείου Υγείας με 
θέμα: «Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίαςτου μόνιμου προσω¬ 
πικού και του προσωπικού με σχέση εργασίας Ιδιωτικού 
Δικαίου των Νοσηλευτικών Ιδρυμάτων ανά Υγειονομική 
Περιφέρεια». 

4. Την αριθμ. 45700/30.12.2016 (ΑΔΑ: 7ΕΟΝΟΡΕΠ-Χ76) 
Απόφαση του Διοικητή της 3ης Υγειονομικής Περιφέρει¬ 
ας Μακεδονίας, σύμφωνα με την οποία η κατανομή του 
ποσού για αποζημίωση υπερωριακής, νυχτερινής και 
εξαιρέσιμων ημερών εργασίας του μόνιμου προσωπικού 
καθώς και του προσωπικού με σχέση εργασίας Ιδιωτικού 
Δικαίου για το Γ.Ν. Ημαθίας είναι: 

■ Οργανική Μονάδα Βέροιας έδρας Βέροια 83.073 
ώρες, δαπάνη 384.512,71€. 

• Αποκεντρωμένη μονάδα Νάουσας 105.281 ώρες, 
δαπάνη 263.425,03€. 

5. Το γεγονός ότι και οι δύο (2) μονάδες του Γενικού Νοσοκομείου Ημαθίας λειτουργούν σε 24ωρη καθημερινή 
βάση, εφημερεύουν όλες τις ημέρες του έτους και ότι: 

• Υπάρχει σοβαρή έλλειψη προσωπικού στην Ιατρική, Νοσηλευτική και Διοικητική Υπηρεσία με συνέπεια να απαιτείται 
πρόσθετη του ωραρίου εργασίας απασχόληση του προσωπικού, έτσι ώστε να είναι συνεπής στις υποχρεώσεις του και 
στη κάλυψη του Νοσοκομείου σε24ωρη βάση. 

•Την απουσία του υπηρετούντος προσωπικού με άδειες προηγούμενου έτους, άδειες ανατροφής τέκνου, αναρ- 
ρωτικές άδειες κ.τ.λ., και μειωμένου ωραρίου, λόγω ποσοστού αναπηρίας. 

• Το προσωπικό του Ακτινολογικού Εργαστηρίου εργάζεται επτά ώρες ημερησίως και ως εκ τούτου για τη συ¬ 
μπλήρωση της 24ωρης κάλυψης απαιτείται να εργάζεται και υπερωριακά. 

6. Την εισήγηση του Προέδρου, αποφασίζει ομόφωνα: 

Την καθιέρωση απογευματινής υπερωριακής απασχόλησης, υπερωριακής απασχόλησης κατά τις νυχτερινές ώρες 
ή κατά τις Κυριακές και εξαιρέσιμες ημέρες, καθώς και νυχτερινής εργασίμων ημερών και ημερήσιας ή νυχτερινής 
που παρέχεται Κυριακές και εξαιρέσιμες ημέρες προς συμπλήρωση της υποχρεωτικής εβδομαδιαίας εργασίας, του 
μόνιμου προσωπικού και του προσωπικού με σχέση εργασίας Ιδιωτικού Δικαίου των Μονάδων Βέροιας και Νάουσας 
του Γ. Ν. Ημαθίας για το έτος 2017, ως εξής: 


Α) Για απογευματινή υπερωριακή εργασία: 


ΚΑΕ 0261 

Αριθμός 

Υπαλλήλων 

Συνολικές 

Ώρεςόμήνου 

Δαπάνη 

Οργανική Μονάδα έδρας Βέροια 

Α' εξάμηνο: 55 υπάλ./μήνα 

Β' εξάμηνο: 55 υπάλ./μήνα 

2660 ώρες 
2660 ώρες 

13.250 € 

13.250 € 

Αποκεντρωμένη οργανική Μονάδα Νάουσας 

Α' εξάμηνο: 51 υπάλ./μήνα 

Β' εξάμηνο: 51 υπάλ./μήνα 

4.800 ώρες 
4.800 ώρες 

24.000 € 

24.000 € 


Β) Για υπερωριακή εργασία κατά τις νυχτερινές ώρες εργασίμων ημερών και ημερήσιας ή νυχτερινής που παρέ¬ 
χεται Κυριακές και εξαιρέσιμες ημέρες: 


ΚΑΕ 0263 

Αριθμός 

Υπαλλήλων 

Συνολικές 

Ώρεςόμήνου 

Δαπάνη 

Οργανική Μονάδα έδρας Βέροια 

Α' εξάμηνο: 25 υπάλ./μήνα 

Β' εξάμηνο: 25 υπάλ./μήνα 

840 ώρες 

840 ώρες 

5.750 € 

5.750 € 

Αποκεντρωμένη οργανική μονάδα Νάουσας 

Α' εξάμηνο: 16 υπάλ. /μήνα 

Β' εξάμηνο: 16 υπάλ. /μήνα 

770 ώρες 

770 ώρες 

5.250 € 

5.250 € 


Η απογευματινή υπερωριακή εργασία ορίζεται ανά εξάμηνο μέχρι 120 ώρες ανά υπάλληλο, η υπερωριακή εργασία 
κατά τις νυχτερινές ώρες 96 ώρες και η υπερωριακή εργασία κατά Κυριακές και εξαιρέσιμες ημέρες ορίζεται ανά 
εξάμηνο σε 96 ώρες ανά υπάλληλο. 


Γ) Νυχτερινής εργασίμων ημερών και ημερήσιας ή νυχτερινής που παρέχεται Κυριακές και εξαιρέσιμες ημέρες 
του μόνιμου προσωπικού προς συμπλήρωση της υποχρεωτικής εβδομαδιαίας εργασίας: 


ΚΑΕ 0263 

Αριθμός 

Υπαλλήλων 

Συνολικές 
Ώρες Έτους 

Δαπάνη 

Οργανική Μονάδα έδρας Βέροια 

225 υπάλ./μήνα 

76.073 ώρες 

€346.512,71 

Αποκεντρωμένη οργανική μονάδα Νάουσας 

133 υπάλ./μήνα 

94.141 ώρες 

€ 204.925,03 


Η απόφαση αυτή να δημοσιευθεί στην Εφημερίδα της Κυβερνήσεως. 


Ο Πρόεδρος Δ.Σ. 

ΔΗΜΗΤΡΙΟΣ ΜΑΥΡΟΓΙΩΡΓΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























